Акценти в бюджет 2024 година:

*В частта на делегираните от държавата дейности:*

Общата субсидия за издръжка на делегираните от държавата дейности за общината е в размер на 20 692 255 лв., при 18 349 331 лв. за 2023 г.. Ръст на увеличение от 13% на стандартите в държавните дейности.

По функции завишението е следното:

|  |  |  |  |  |
| --- | --- | --- | --- | --- |
| № | Функция | Бюджет 2023г. | Бюджет 2024г. | Ръст |
| 1 | Общи държавни служби | 1 778 000 | 1 812 800 | 2% |
| 2 | Отбрана и сигурност | 179 142 | 212 425 | 19% |
| 3 | Образование | 12 360 986 | 13 675 017 | 11% |
| 4 | Здравеопазване | 361 280 | 370 501 | 3% |
| 5 | Социални дейности | 3 265 663 | 4 135 936 | 27% |
| 6 | Култура | 404 260 | 485 576 | 20% |
|  | Общо | 18 349 331 | 20 692 255 | 13% |

1.Във функция „Общинска администрация” - увеличение с 34 800 лв. .

2. Във функция „Отбрана и сигурност” - увеличение с 33 283 лв..

3. Във функция „Образование” - увеличение с 1 314 031 лв..

4. Във функция „Здравеопазване” – увеличение с 9 221 лв..

5. Във функция „Социални дейности” – увеличение с 870 273 лв..

6. Във функция „Култура” – увеличение с 81 316 лв..

Формираните остатъци по бюджетните сметки на всички в обхвата на общинския бюджет по делегираните дейности към края на 2023 година са включени в бюджетите им за 2024 г. и са в размер на 3 320 491 лева.

Общината приключи 2023 година със средства по §§88-03 в размер на 101 405 лева. От всичко изброено до тук, бюджета в частта му на ДД възлиза на 23 911 341 лева.

*В частта на местните дейности:*

Общинските приходи включват имуществени данъци, приходи и доходи от собственост, местни такси, приходи от разпореждане с общинско имущество, други неданъчни приходи, обща изравнителна субсидия и средства за капиталови разходи. Продължават действията по събиране на всички дължими данъци и такса битови отпадъци за минали години, както и съставянето на актове за административни нарушения на всички собственици, придобили имоти или моторни превозни средства и не декларирали обстоятелствата. Заложени в бюджет 2024 година са имуществени данъци 1 485 700 лева, неданъчни приходи 2 235 222 лева. Преходният остатък от местни дейности от 2023 г. е в размер на 3 482 855 лева. Размерът на обща изравнителна субсидия е 2 114 800 лв. и за зимно поддържане и снегопочистване в размер на 174 500 лв.. Целевата субсидия за капиталови разходи за 2024 г. е 1 410 800 лв., завишена с 11 600 лева спрямо 2023 година. Отпада изискването, част от капиталовите разходи с източник централен бюджет да са за изграждане и основен ремонт на общинските пътища. Предвидени са да бъдат предоставени 196 540 лева по §§76-00 „Временни безлихвени заеми между бюджет и СЕС“. Заложени са и 618 952 лева за възстановяване на дългосрочни заеми през годината. Планирани са 72 978 лева възстановени средства от предоставена финансова помощ. Има нов вид трансфер в размер на 42 700 лева за покриване увеличението на минималната работна заплата в местните дейности. За възстановяването на дългосрочни заеми са заложени 283 308 лева. От всичко изброено до тук, бюджета в частта му на МД възлиза на 11 158 659 лева, а общия бюджет на 35 070 000 лева.

Във всички местни дейности са предвидени средства за нормално функциониране на всички нужни дейности, с капиталови разходи, а именно:

1.Във функция „Общинска администрация” са предвидени 1  575 000 лева, които са за текуща издръжка и капиталови разходи на общинска администрация и за разходи за заплати и текуща издръжка на общински съвет;

2. Във функция „Отбрана и сигурност” са предвидени 80 000 лева за резерв за непредвидени и неотложни разходи;

3. Във функция „Образование” са предвидени 55 612 лева, за издръжка на дейности във образованието с местно значение.

4. Във функция „Здравеопазване” са предвидени 39 000 лева;

5. Във функция „Социални дейности” са предвидени 413 000 лева, от които за домашен социален патронаж , клубове на пенсионера и за програми за временна заетост ;

6. Във функция „Жилищно строителство, благоустройство, комунално стопанство и опазване на околната среда“ са предвидени 7 919 130 лева, за следните дейности:

- „Водоснабдяване и канализация“;

- „Осветление на улици и площади“;

- „ Изграждане, ремонт и поддържане на уличната мрежа“;

- „ Озеленяване“;

- „Чистота“;

- „Пречистване на отпадъчните води от населените места“;

- „Управление на дейностите по отпадъците“;

- „Други дейности по жилищното строителство, благоустройството и регионалното развитие“;

- „Други дейности по опазване на околната среда“.

7. Във функция „Култура” са предвидени 577 156 лева, от които за следни дейности:

-почивно дело;

-спорт;

-обредни домове и зали;

-други дейности по културата.

8. Във функция „Икономически дейности и услуги“ са предвидени 184 761 лв. за зимно поддържане и снегопочистване на общинските пътища.

9. Във функция „Разходи некласифицирани в други функции“ са предвидени 80 000 лв. за разходи за лихви.

Дофинансират се и някои държавни дейности, за които не достигат държавни средства. Дофинансирането е в размер на 235 000 лева, както следва 1.Във функция „Общинска администрация” са предвидени 1800 000 лева;

2. Във функция „Отбрана и сигурност” са предвидени 20 000 лева;

5. Във функция „Социални дейности” са предвидени 10 000 лева;

7. Във функция „Култура” са предвидени 25 000 лева.

Планираните разходи в местни дейности и дофинансиране са в размер на 11 158 659 лева.

Разходите в бюджет 2024 г. са съобразени с реалните прогнозни приходи, като приоритетни разходи са съфинансирането по проекти на ЕС.

Запазва се и целевия характер на средства за:

* помощи по Решение на ОбщС за нуждаещи се граждани, подпомагане разходите за погребение на социално слаби лица – 25 000 лева;
* помощи по Решение на ОбщС за компенсиране на част от пътни на служители, работещи в ФСМП – 9 000 лева;
* помощи по Решение на ОбщС за компенсиране на част от разходите на сдружение „МИГ Долни чифлик и Бяла“ – 20 000 лева;
* допълнително финансиране на местните читалища – 25 000 лева;
* субсидии за спортните клубове – 35 000 лева.

От всичко изброено до тук, бюджетът за 2024 година в размер на 33 975 000 лева.